આપણે સૌ કોઇ જાણીએ છીએ કે એન્ટિબાયોટિક દવા કેટલી સ્ટ્રોંગ હોય છે અને તેનાથી કેટલી હદ સુધી આપણાં શરીરને નુક્સાન થાય છે. મોટેભાગે મહિલાઓ આ વાતથી અજાણ હોય છે. કારણ કે મહિલા પોતાના કામકાજમાં, પરિવારની સંભાળમાં એટલી વ્યસ્ત હોય છે કે એને આ વાતનું ધ્યાન જ નથી જતું. મોટેભાગે મહિલાઓ તરફથી દુખાવાની ફરિયાદો વધુ આવતી હોય છે ત્યારે તેઓ દુખાવા માટે કોઇપણ પેઇન કિલર લઇ લેતી હોય છે. તબિયત ખરાબ હોય, શરીરને પીડા થતી હોય ત્યાં સુધી દવા આપણને સારી લાગે છે પણ તમે એ વિચાર્યુ છે કે દવા આપણને કેટલું નુક્સાન કરે છે.